ໂປແລນ ຕຳໜິ ແຜນໂຄວຕ້າ ຂອງອີຢູ ກ່ອນໜ້າ ກອງປະຊຸມ ສຸດຍອດ
ທ່ານ Schetyna ຮຽກຮ້ອງໃຫ້ກຸ່ມ​ປະ​ເທດອີຢູ ​ຈັດຕັ້ງສູນ​ຕ້ອນຮັບ ​ອົບ​ພະຍົບ ເພື່ອ​ໃຈ້​ແຍກ ພວກ​ຜູ້​ທີ່​ເປັນ​ອົບ​ພະຍົບ ກັບ ພວກ​​ຍົກຍ້າຍ​ຖິ່ນ​ຖານ ​ຍ້ອນ​ເສດຖະກິດ.
ລັດຖະມົນຕີຕ່າງປະເທດ ໂປແລນ ທ່ານ Grzegorz Schetyna ກ່າວວ່າ ຢູໂຣບ ຕ້ອງມີແຜນການຮັບມືທີ່ເປັນອັນນຶ່ງອັນດຽວ ຕໍ່ ວິກິດການອົບພະຍົບທີ່ຍັງມີຢູ່ຕໍ່ໄປ ແຕ່ບໍ່ແມ່ນອັນທີ່ ອອກໂຄຕ້າ ສຳຫລັບປະເທດໃດນຶ່ງ ທີ່ລະບຸວ່າ ຈັກຄົນທີ່ພວກເຂົາຄວນຮັບເອົາ ຢູ່ໃນບົດຄຳເຫັນອັນນຶ່ງ ທີ່ໄດ້ພິມລົງເຜີຍແຜ່ ໃນວັນຈັນມື້ນີ້ ໂດຍ ໜັງສືພິມ Politico Europe ທ່ານ Schetyna ກ່າວວ່າ ບຸລິມະ ສິດອັນທີນຶ່ງ ສຳຫລັດສະຫະພາບຢູໂຣບ ແມ່ນປິດຊາຍແດນ ຂອງພວກຕົນ ແລະ ວ່າ ກຸ່ມປະເທດຄວນຈັດຕັ້ງສູນຕ້ອນຮັບ ອົບພະຍົບຫຼາຍແຫ່ງ ເພື່ອໃຈ້ແຍກ ພວກຜູ້ທີ່ເປັນອົບພະຍົບ ແລະ ພວກທີ່ຍົກຍ້າຍຖິ່ນຖານຍ້ອນເສດຖະກິດ ທ່ານ Schetyna ຂຽນວ່າ ທ່ານ Schetyna ໄດ້ກ່າວອີກວ່າ ໂປແລນ ບໍ່ໄດ້ຕໍ່ຕ້ານ ການຮັບເອົາອົບພະຍົບ ແຕ່ວ່າ ການສະເໜີ ບັນດາປະເທດໃນຢູໂຣບ ໃຫ້ແບ່ງປັນ ອົບພະຍົບ 120,000 ຄົນນັ້ນ ອາດບໍ່ ສາມາດຮັບມື ກັບບັນຫາໄດ້ຢ່າງຄົບຖ້ວນ ທ່ານ  Schetyna ເວົ້າວ່າ ທ່ານກ່າວຕໍ່ບັນດານັກຂ່າວ ໃນວັນອາທິດວານນີ້ ວ່າ ບັນດາປະເທດ ເຊັ່ນ ສະວີເດັນ ເຢຍຣະມັນ ແລະ ອອສເຕຣ ມີປະສົບການ ຮັບເອົາຊາວອົບພະຍົບ ໃນຂະນະທີ່ ປະເທດ ອື່ນໆໃນຢູໂຣບ ບໍ່ເຄີຍເລີຍ ທ່ານ Schetyna ພວມເຂົ້າຮ່ວມກອງປະຊຸມ ໃນວັນຈັນມື້ນີ້ ຢູ່ທີ່ນະຄອນ Prague ກັບ ບັນດາຄູ່ຕຳແໜ່ງຂອງທ່ານ ຈາກ Czech Republic Slovakia ແລະ Hungary ພ້ອມ ດ້ວຍ ປະທານອີຢູຄົນປັດຈຸບັນ ຈາກປະເທດ Luxembourg ບັນດາລັດຖະມົນຕີພາຍໃນ ຂອງອີຢູ ຈະພົບປະກັນ ໃນວັນອັງຄານມື້ອື່ນນີ້ ຕິດຕາມມາດ້ວຍ ກອງປະຊຸມສຸດຢອດພິເສດ ອີຢູ ໃນວັນພຸດຕໍ່ໄປ ເພື່ອປຶກສາຫາລື ແຜນຮັບມືກັບວິກິດການຂອງທະວີບ ຫຼາຍກວ່າ 470,000 ຄົນ ໄດ້ເດີນທາງໄປເຖິງຢູໂຣບ ໃນປີນີ້ ເກືອບ 40 ເປີເຊັນ ຂອງ ພວກຄົນເຫຼົ່ານັ້ນ ມາຈາກ ຊີເຣຍ ອີງຕາມອົງການຍົກຍ້າຍຖິ່ນຖານສາກົນ ການເຂົ້າໄປ ຢ່າງຫລວງຫລາຍ ໄດ້ເຮັດໃຫ້ບັນດາປະເທດໃນຢູໂຣບ ຍາດກັນຫາວິທີທາງຮັບມືກັບສະພາບການດັ່ງກ່າວ ໃນວັນອາທິດວານນີ້ ລັດຖະມົນຕີຕ່າງປະເທດ ສະຫະລັດ ທ່ານ John Kerry ໄດ້ກ່າວວ່າ ສະຫະລັດ ຈະເພີ້ມຈຳນວນວີຊາທີ່ຕົນອອກໃຫ້ ແກ່ອົບພະຍົບຂຶ້ນ ຈາກ 70,000 ຄົນ ຕໍ່ປີ ບັດນີ້ເປັນ 85,000 ຄົນໃນປີ 2016 ແລະ 100,000 ຄົນ ໃນປີ 2017